**Oslo, 22. mai 2014**

Til alle seksjonseiere og leiere ved Sameiet Sagene Panorama.

Det har vært flere lekkasjer fra varmtvannsberedere i forskjellige leiligheter. Det er blandingsventilen til leverandøren som ikke er av god nok kvalitet. Vi vil igjen oppfordre alle om å se at det ikke er noen tegn til fukt/drypping/lekkasjer i området rundt varmtvannsberederen. I tillegg henter vi for tiden inn anbud og vurderer alternativer til å løse problemet. Sannsynligvis vil vi måtte skifte ut blandingsventilen i samtlige leiligheter. Spørsmål angående denne prosessen kan rettes til Felix Vidal, felixvior@gmail.com.

Ny avtale med GET er i boks. Informasjonsbrev er allerede levert i hver enkelt postkasse med dato/tid for levering av utstyr. Den enkelte vil da ikke lenger få faktura av GET – med mindre man ønsker oppgraderinger, som for øvrig vil tilbys til rabattert pris. I stedet vil en lavere sum legges til på fellesutgiftene – og internett (i tillegg til kabel-TV) vil altså bli inkludert i fellesutgiftene. Dette som diskutert på årsmøtet 18.03.14. Spørsmål angående GET-avtalen kan rettes til Jørn Evensen, jorn.evensen@osl.no.

Vi skal reparere postkasseanlegget i Sagene Panorama. Etter mange år med slitasje og flere innbruddsforsøk trenger den en liten oppgradering. I den forbindelse vil vi tilby seksjonseiere som trenger ny lås i sin postkasse å få denne skiftet samtidig. Dette vil koste 400 kr og faktureres eier. Kontakt Sandra Løvbak på mail sandraloevbak@hotmail.com innen onsdag 4. juni 2014 hvis du ønsker å skifte låsen i din postkasse eller hvis du har spørsmål.

Før sommeren vil det bli gjort omfattende renoveringsarbeid av vår felles takterrasse. Terrassegulv skiftes ut, nye møbler og fellesgrill er blant oppgraderingene. Mer info om ytterligere oppgraderinger på årsmøte 2015. Vi håper alle får god nytte av takterassen og at hver enkelt etter eget bruk bidrar til vedlikehold. Man kan låne takterrassen til private arrangementer – ta kontakt med ingridhalland@gmail.com for å reservere.

Vi vil samtidig få ønske alle en riktig god sommer!

Vennlig hilsen

Styret i Sagene Panorama